PMIndiaData/PMIndiaSum huggingface dataset:
জম্মু অমসুং কাস্মিরগী ফজবা অমদি মীওক মীচান্দা মীয়াম্না থম্লকপা ৱাফম পি.এম.না শেয়র তৌরক্লি

প্রধান মন্ত্রী, শ্রী নরেন্দ্র মোদীনা, বাইসরন, অরু, কোকেরনাগ, অচ্ছবল, গুল্মার্গ, স্রীনগর অমসুং দাল লেক্কী ফজবা পল্লদুনা জম্মু অমসুং কাস্মিরগী ফজবা অমদি মীওক মীচানবু মীয়ামগী থাগৎলকপবু শেয়র তৌরক্লি‍। শ্রী রঞ্জীত কুমার কৌবা মীওই অমগী ত্বীত অমা ক্বোৎ তৌরদুনা, প্রধান মন্ত্রীনা মহাক্না ২০১৯গী স্রীনগর খোঙচত্তগী মমি অমগা লোয়ননা ত্বীত তৌরকখি‍। মীওইদুগী ত্বীত্তা পাউখুম পীরদুনা, প্রধান মন্ত্রীনা ত্বীত তৌরকখিবদা; “নীংথিজরে‍। ঐবুসু ঐনা ২০১৯দা স্রীনগরদা চৎলুবা খোঙচৎকী মমী অমা ময়ামদা শেয়র তৌনিংহল্লে‍।”
গান্ধীগী ১৫০শুবা মপোক নুমিৎকী কলচরেল ভিদিওশিং প্রধান মন্ত্রীনা ফোঙখ্রে

নই দিল্লীগী ৭ লোক কলয়ান মার্গতা পাংথোকপা থৌরম অমদা মহাত্মা গান্ধীগী ১৫০শুবা মপোক নুমিৎকা মরি লৈননা পুথোকপা কলচরেল ভিদিও অহুম প্রধান মন্ত্রী শ্রী নরেন্দ্র মোদীনা ফোঙখ্রে। থৌরম অদুদা ভারতকী ফিল্মগী মীওইশিং হায়বদি অমীর খান, সাহ রুখ খান, রাজকুমার হিরানী, কঙ্গানা রানাউত, আনন্দ এল. রাই, এস. পি. বালাসুব্রমনিয়ম, সোনম কাপুর, জেক্কী শ্রোফ, সোনু নিগম, এক্তা কাপুর, তরক মেহতা গ্রুপ, ই.তি.ভি. গ্রুপকী মীওইশিং শরুক য়াখি। ৱারী শানবা অদুদা, মহাক্না লনাই ওইনা হায়জবদগী মখোয়গী চিল্লবা মতম কাইথোক্তুনা মহাত্মা গান্ধীগী মফমদা ইকায়খুম্নবা উৎপগীদমক ফিল্মগী শক্নাইরবশিংবু প্রধান মন্ত্রীনা থাগৎখি। ফিল্ম অমসুং হরাও-কুম্মৈ ইন্দস্ত্রীনা মীচম মীয়াম পুক্নিং থৌগৎকদবা নুংঙাইবা অমসুং পুক্নিং লৌশিং ওইগদবা থৌরমশিং পুথোক্নবা প্রধান মন্ত্রীনা তকশিনখি। খুন্নাইদা অফবা অহোংবা পুরকপদা মখোয়না তৌবা ঙম্বশিং মহাক্না মখোয়দা অমুক হন্না নীংশিংখি। গান্ধী, মালেম শম্নহল্লিবা ৱাখল্লোন হৌজিক্কী মতমদা মহাত্মা গান্ধীনা পীরিবা ইথিলগী মতাংদা, প্রধান মন্ত্রীনা হায়খি মালেমগী মীপুম খুদিংমক শম্নহনবা ঙম্বা করিগুম্বা ৱাখল অমা, মীওই অমা হায়বা তারবদি মদু গান্ধীজীনি। মহাক্না হৌদোকপা আইন্সতাইন চেলেঞ্জগী মতাংদা প্রধান মন্ত্রীনা হায়খি ফিল্মগী মীওইশিংনা তেক্নোলোজীগী অঙকপা অসি গান্ধীগী ৱাখল্লোন মাংদা পুখৎপদা শীজিন্নগদবনি। ভারতকী হরাও-কুম্মৈ ইন্দস্ত্রীগী ইথিল অমসুং তৌবা ঙম্বশিং চাইনাগী রাস্ত্রপতিগা মমল্লাপুরমদা মহাক্কা ৱারী শানবদা রাস্ত্রপতিনা চাইনাদা দাঙ্গলগুম্বা ভারতকী ফিল্ম য়াম্না পাম্নবগী ৱারী প্রধান মন্ত্রীনা পাউদমখি। খা-নোংপোক এসিয়াদা রমায়ন পাম্নবগী মতাংদা মহাক্না পনখি। ফিল্মগী মীওইশিংনা মখোয়গী মী শুমহৎপা ঙম্বগী গুন অদু ভারত্তা তুরিজম ফগৎহনবদা শীজিন্ননবা মহাক্না মখা তানা তকশিনখি। তুংগী লম্বী ২০২২দা ভারতকী ৭৫শুবা নীংতম্বা থৌরম পাংথোক্কদবা অদু প্রধান মন্ত্রীনা ফোংদোকখি। মসিগী মতাংদা, ১৮৫৭তগী ১৯৪৭ ফাওবগী ভারতকী নীংতম লানগী অঙকপা ৱারীশিং অমসুং ১৯৪৭তগী ২০২২ ফাওবগী ভারত চাউখৎলকপা উৎনবা ৱারী পুথোক্নবা মহাক্না তিল্লিবা মীয়ামদা হায়জখি। চহিগী ওইবা মালেমগী হরাও-কুম্মৈগী মীফম অমা ভারত্তা পাংথোক্নবা থৌরাং তৌরিবা ৱাফম অমা মহাক্না পনখি। ফিল্ম স্তারশিংনা প্রধান মন্ত্রীবু থাগৎখি প্রধান মন্ত্রীগা ৱারী শানবগী থৌরম অমদা, মালেমদা মহাত্মা গান্ধীগী পাউজেল শন্দোক্নবা মতেং পাংনবা ৱাখল্লোন অমা হৌদোরকপগীদমক এক্তর অমির খান্না প্রধান মন্ত্রীবু থাগৎখি। শক্নাইরবা ফিল্ম দিরেক্তর রাজকুমার হিরানীনা হায়খি ঙসি ফোঙলিবা ভিদিও অসি ‘চেঞ্জ ৱিথিন’ হায়বা থিম অদুদগী পুথোরকপশিংগী মনুংদগী অমনি। মহাক্না লেপ্তনা থৌনা হাপ্পা, লমজিংবা অমসুং শৌগৎপীবগীদমক মহাক্না প্রধান মন্ত্রীবু থাগৎখি। মরম অমগীদমক ফিল্মগী মীওইশিং পুনশিন্নবা অমসুং থবক তৌমিন্ননবা মফম অমা শেম্ববীগীদমক প্রধান মন্ত্রীবু থাগৎলদুনা সাহ রুখ খান্না হায়খি অসিগুম্বা থবক অসিনা মালেম পুম্বদা গান্ধী ২.০ খুদোল তমদুনা মহাত্মা গান্ধীগী পাউতাকশিং অমুক হন্না শক্তাক্কনি। লৈবাক শেমগৎপগী থবক্তা হরাও-কুম্মৈগী ইন্দস্ত্রীগী তৌবা ঙম্বশিং শকখঙবীবগীদমক শক্নাইরবা ফিল্ম মেকর আনন্দ এল. রাইনা প্রধান মন্ত্রীবু থাগৎখি। হিরম খুদিংমক্তা ফিল্ম ইন্দস্ত্রী চাউখৎনবা মহাক্কী সরকারনা পীবা য়াবা মতেং পীগনি হায়না ফিল্মগী মীওইশিংদা প্রধান মন্ত্রীনা থাজবা পীখি। মহাত্মা গান্ধীগী ১৫০শুবা মপোক নুমিৎকী থিমদা পুথোকপা ভিদিও অসি রাজকুমার হিরানী, ই.তি.ভি. গ্রুপ, তরক মেহতা গ্রুপ অমসুং ভারত সরকারগী কলচর মন্ত্রালয়না শেম্বা অমসুং পুথোকপনি।
পি.এম.না প্রভাসি ভার্তিয়া দিৱসতা ইন্দিয়ন দাইসপোরাদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা প্রভাসি ভার্তিয়া দিৱসতা মীয়ামদা, মরু ওইনা ইন্দিয়ন দাইসপোরাদা য়াইফ পাউজেল পীখ্রে। ত্বীত অমদা, প্রধান মন্ত্রীনা হায়খি; “প্রভাসি ভার্তিয়া দিৱসতা মীয়ামদা, মরু ওইনা ইন্দিয়ন দাইসপোরাদা য়াইফ পাউজেল পীরি। ঐখোয়গী দাইসপোরা অসিনা মালেম শিনবা থুংনা মশাবু মশক্নাইবা অমা ওইহনখ্রে অমসুং হিরম কয়া অমদা ময়ামদগী মীথোই-মীহেনখ্রে। অদুম ওইনমক মখোয়না মখোয়গী হৌরকফমবুদি অদুমক মরী থমদুনা লৈরি। ঐখোয়না মখোয়গী একমপ্লিশমেন্তশিং অদুগীদমক্তা চাউথোকচৈ”
প্রধান মন্ত্রীনা শাহিবজাদা জোরাৱর সিংহজী অমসুং শাহিবজাদা ফতেহ সিংহ জীনা লৈবাক্কীদমক্তা মথৱাই থাখিবা নুমিৎপু নীংশিংবা ওইনা দিসেম্বর ২৬পু  ‘ভীর বাল দিবস’ হায়না পালন তৌরগনি লাউথোকখ্রে

প্রধান মন্ত্রী শ্রী নরেন্দ্র মোদীনা ঙসিগী শ্রী গুরু গোবিন্দ সিংহজীগী পরকাশ পুরবকী শেংলবা নুমিৎ অসিদা শাহিবজাদা জোরাৱর সিংহজী অমসুং শাহিবজাদা ফতেহ সিংহ জীনা লৈবাক্কীদমক্তা মথৱাই থাখিবা নুমিৎপু নীংশিংবা ওইনা হন্দক্কী চহিদগী হৌদুনা দিসেম্বর ২৬পু ‘ভীর বাল দিবস’ হায়না পালন তৌরগনি লাউথোকখ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “ঙসিগী শ্রী গুরু গোবিন্দ সিংহজীগী পরকাশ পুরবকী শেংলবা নুমিৎ অসিদা হন্দক্কী চহিদগী হৌদুনা দিসেম্বর ২৬পু ‘ভীর বাল দিবস’ হায়না পালন তৌরগনি হায়না লাউথোকপদা ঐহাক্না নুংঙাইজবা ফাওজৈ। মসিদি শাহিবজাদাগী মথৌনা অমসুং অচুম্বা ৱায়েল ফংনবা হোৎনখিববু ইকায় খুম্নবগী খ্বাইদগী মতিক চারবা থৌওংনি। ‘ভীর বাল দিবস’ অসিনা শাহিবজাদা জোরাৱর সিংহজী অমসুং শাহিবজাদা ফতেহ সিংহ জীবু ফক্লাং মনুংদা হিংনা ফুমখ্রবা মতুংদা অথৌবা ওইখিবা নুমিৎকা মান্নগনি। মখোয়গুম্বা শীংথানীংঙাই ওইরবা মরুপ অনি অসিনা ধর্মগী নীংথিরবা ৱাখল্লোন্দগী হাইদোকপগী মহুত্তা শিবনা হেন্না ফৈ হায়না খনখি। মাতা গুজরি, শ্রী গুরু গোবিন্দ সিংহজী অমসুং অতোপ্পা শাহিবজাদা ৪গী মথৌনা অমসুং ৱাখল্লোন্না মীওই মিলিয়ন কয়াগী মপাঙ্গল হাপ্লি। মখোয়না অরানবা থৌওংদা কৈদৌনুংদা ঙক নোনখিদে। মখোয়না মীওই পুন্না য়ানদুনা তংদু লৈতানা হিংমিন্নবা মালেম অমা উখি। ঙসিগী মতমসিদা মখোয়গী মরমদা খঙবা হায়বসি য়াম্না তঙাই ফদবা ওইরে”।
পি.এম.না কতারগী দোহাদা লৈবা ভারতকী এমবেসীবু লৈবাক কয়াগী মীওইশিং য়োগ তৌনবা পুনশিনবগীদমক থাগৎখ্রে

প্রধান মন্ত্রী, শ্রী নরেন্দ্র মোদীনা কতারগী দোহাদা লৈবা ভারতকী এমবেসীবু লৈবাক কয়াগী মীওইশিং য়োগ তৌনবা পুনশিনবগীদমক থাগৎখ্রে‍। য়োগনা মালেম অসিবু হকচাঙ ফবা অমদি তিঞ্জঙ কায়জঙদনা লৈনবগীদমক পুনশিল্লি হায়বা ৱাফমসু মহাক্না থমখি‍। প্রধান মন্ত্রীনা ত্বীত তৌখিবদা; “য়োগনা মালেম অসিবু হকচাঙ ফবা অমদি তিঞ্জঙ কায়জঙদনা লৈনবগীদমক পুনশিল্লি‍। লৈবাক কয়াগী মীওইশিং য়োগ তৌনবগীদমক পুনশিনবগী অচৌবা থৌরাং অমা @IndEmbDoha না পায়খৎলি‍।”
পি.এম.না আর.কে. লক্সমনবু মহাক্কী ১০০শুবা মপোক কুমওন্দা নিংশিংখ্রে

প্রধান মন্ত্রী শ্রী নরেন্দ্র মোদীনা কার্তুন য়েকপা লক্সমনবু মহাক্কী ১০০শুবা মপোক কুমওন্দা ইকাই খুম্নবা উৎখ্রে। শ্রী মোদীনা মহাক্না ২০১৮দা “তাইম্লেস লক্সমন” হায়বা লাইরিক অসি ফোংবদা মহাক্না ঙাংখিবা ৱা থাদোরক্লি। ত্বীত অমদা, প্রধান মন্ত্রীনা হায়খি; “শক্লোন কয়া পুবা আর.কে. লক্সমনবু মহাক্কী ১০০শুবা মপোক কুমওন্দা নিংশিংজরি। মহাক্কী কার্তুনগী মতেংনা, মতমগী ওইবা সোসিও-পোলিতিকেলগী অশেংবশিং নিংশিনা উৎলি। ২০১৮দা “তাইমলেস লক্সমন” হায়বা লাইরিক অসি ফোংবদা ঐহাক্না ঙাংখিবা ৱা থাদোকচরি। https://t.co/S0srPeZ4hL”
পি.এম.না নৱরোজদা মীয়ামদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা নৱরোজকী থৌদোক অসিদা মীয়ামদা য়াইফ-পাউজেল পীখ্রে। ত্বীত অমদা, প্রধান মন্ত্রীনা হায়খি; “লাক্লিবা চহি অসিনা মীপুম খুদিংমক্কী পুনশিদা হরাও-তয়াম্বা পুরক্তুনা অমসুং হকচাং ফনা লৈহনবা ওইরসনু হায়না খুরুম্বগা লোইননা ঐখোয়না নৱরোজ অসিবু নিংশিংলি। অনিংবা-অপাম্বা পুম্বা মনিং ধুংবা ওইরসনু অমসুং মফম কুদিংমক্তা নুংঙাই-য়াইফবা ওইরসনু। নৱরোজ মুবারাক!”
রোমগী জি২০ সম্মিতকী সাইদলাইন্সতা স্পেনগী প্রধান মন্ত্রীগা লোইননা প্রধান মন্ত্রীগী মীফম

১. ২০২১গী ওক্তোবর ৩১দা পাংথোকখিবা রোমগী জি২০ সম্মিতকী সাইদলাইন্সতা প্রধান মন্ত্রী শ্রী নরেন্দ্র মোদীনা স্পেনগী প্রধান মন্ত্রী ঐচ.ই. শ্রী পেদ্রো সাঞ্চেজকা উন্নখ্রে৷ ২. এয়রবস স্পেনদগী সি২৯৫ এয়রক্রাফত ৫৬ লৌশিন্নবা, মসিগী মনুংদা ৪০দি তাতা এদভান্স সিস্তেমশিংগা কোলাবোরেসন তৌদুনা ‘ভারত্তা শাগদৌরিবা’ এয়রক্রাফতশিংগী মতাংদা হন্দক্তা ইকুই কুইদ্রিঙৈদা শহি পীনখিবা য়াওনা ফিভম ফগৎলক্লিবা বাইলেতরেল ত্রেদ অমদি ইনবেস্তমেন্ত লিঙ্কেজশিংবু লিদর অনিনা তরাম্না ওকখি৷ মখোয়না ই-মোবিলিতী, ক্লিন তেখ, এদভান্স মেতরিএলশিং অমসুং দীপ সী এক্সপ্লোরেসনগুম্বা অনৌবা এরিয়াশিংদা মখাতানা বাইলেতরেল কোওপরেসন পীননবা য়ানখি৷ গ্রীন হাইদ্রোজেন, ইনফ্রাস্ত্রকচর অমসুং দিফেন্স মেনুফেকচরিং য়াওনা তোঙান তোঙানবা সেক্তরশিংদা শেল থাদরক্নবা অমদি ভারতকী নেস্নেল ইনফ্রাস্ত্রকচর পাইপলাইন, এসেত মোনিতাইজেসন প্লান অমসুং গতি শক্তি প্লানগী খুদোংচাবা মখাতানা লৌননবা প্রধান মন্ত্রীনা স্পেনদা হায়জখি৷ ৩. ইন্দিয়া-ই.য়ু. রিলেসনশিং অমদি ক্লাইমেত এক্সনদা কোওপরেসন পীনবা অমসুং লাক্কদৌরিবা সি.ও.পি.২৬তা প্রাইয়োরিতীশিং পীননবা লিদর অনিনা খন্ন-নৈনখি৷ আফগানিস্তান অমদি ইন্দো-পেসিফিক য়াওনা মুচুএল ইন্তরেস্তকী রিজনেল অমদি গ্লোবেল ইসুশিংদসু মখোয়না ৱাখল্লোনশিং ফোংদোক্নখি৷ ৪. মথংগী চহিদা ভারত্তা প্রধান মন্ত্রী সাঞ্চেজ ওক্ননবা প্রধান মন্ত্রী মোদীনা শেম-শারি৷
পি.এম.না মালেমগী পি.তি. নুমিৎনা লাকপদা ফিজিওথেরাপিস্তশিংনা হোৎনরিবশিং অদুবু থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা মীয়ামগী হকশেল ঙাকশেনবদা মরু ওইবা থৌদাং লৌখিবা ফিসিওথেরাপিস্ত পুম্নমক্না হোৎনরিবশিং অদুগীদমক থাগৎপা ফোঙদোকখ্রে। প্রধান মন্ত্রীনা ত্বিত তৌখি; “ঙসি মালেমগী পি.তি. নুমিৎনা লাকপদা মীয়ামগী হকশেল ঙাকশেনবদা মরু ওইবা থৌদাং লৌখিবা ফিজিওথেরাপিস্ত পুম্নমক্না হোৎনরিবশিং অদুগীদমক ঐহাক্না থাগৎপা ফোঙদোকচরি। ঐখোয়না ফিজিওথেরাপীবু চাউখৎহন্নবা অমসুং হেন্না মোদর্নাইজ তৌনবা মখা তানা হোৎনখিগনি।”
প্রধান মন্ত্রীনা গুরুদেব তেগোরবু মহাক্কী মপোক কুমওন্দা খুরুমখ্রে

তেগোর জয়েন্তি লাকপদা প্রধান মন্ত্রী শ্রী নরেন্দ্র মোদীনা গুরুদেব রবিন্দ্রনাথ তেগোরগী মফমদা ইকাই খুম্নবা উৎখ্রে। ত্বীত অমদা, প্রধান মন্ত্রীনা হায়খি: “তেগোর জয়েন্তিদা, ঐহাক্না অথোইবা গুরুদেব তেগোরগী মফমদা খুরুমজরি। মহাক্কী তমজনিঙাই ওইরবা ৱাখল্লোলশিংনা ঐখোয়বু থৌনা অমসুং লিংজেন পীবিদুনা মহাক্না পামজরম্বা ভারতকী মংলান অদুবু থুংবা ওইরসনু”।
রাইজিং ইন্দিয়া সমিৎতা প্রধান মন্ত্রীনা ৱা ঙাংখি

ঙসি নই দিল্লীদা প্রধান মন্ত্রী নরেন্দ্র মোদীনা নেতৱার্ক-১৮ রাইজিং ইন্দিয়া সমিৎতা ৱা ঙাংখি। লৈবাক্কী মীয়ামদা রাস্ত্রীয় সমর স্মারক নত্ত্রগা নেস্নেল ৱার মেমোরিয়েল কৎথোক্লবা মতুংদা, “রাইজিং ইন্দিয়া” হায়রিবা হিরম অসিদা ৱা ঙাংবগী খুদোংচাবা অমা ফংবগীদমক মহাক্না হরাওবা ফোংদোকখি। মহাক্না হায়খি, রাজনিতীগী ৱাংমদা: লৈবাক্কী মরুওইবশিং খঙদোকপা – হায়রিবা থিম অসি য়াম্না মরুওইবা অমনি। মহাক্না হায়খি, মহাক্না হিরম অসিগী মতাংদা হৌখ্রবা মতম অমসুং হৌজিক, অনিগী খেন্নবা নৈনদুনা লৈবাক্কী মরুওইবশিং মাংদা থমদুনা ফংনবা হোৎনগদৌরিবা পান্দমশিং নৈনগনি। মহাক্না হায়খি, ২০১৪গী মমাংদা, মমল হেনগৎপা অমসুং ইনকম তেক্স রেৎ য়াম্না ৱাংখি, অদুগা জি দি পি গ্রোথ রেৎ য়াম্না নেমখি। হৌজিক মমল হেনগৎপা অমসুং ফিসিকেল দিফিসিৎ য়াম্না নেম্লে অদুগা জি দি পি গ্রোথ রেৎ অসিনা চাদা ৭দগী ৮ ফাওবদা লৈরে। ইনকম তেক্সগী মতাংদা মীয়ামদা খুদোংচাবা কয়া ফংলে। মালেমগী থাক্ত ভারতকী ওইরিবা ফিবমগী মতাংদা মহাক্না হায়খি, ২১শুবা চহিচা অসি ভারতকী চহিচানি হায়না মমাংদা ফোঙদোকখ্রে। ২০১৩দা ভারত অসি মালেমগী ইকোনোমীশিংগী মরক্ত “ফ্রেজাইল ফাইব”দা য়াওখি। ঙসিদি ভারত অসি য়াম্না য়াংনা চাউখৎলক্লিবা অচৌবা ইকোনোমী অমা ওইরে। মহাক্না হায়খি, ২০১১দা ইজ ওফ দুইং বিজিনেস রেঙ্কিংদা ভারত ১৩২দা লৈরম্বদগী ২০১৪দা ১৪২দা হাইথরকখি। ঙসি ঐখোয় ৭৭শুবা মফমদা লৈরে। প্রধান মন্ত্রীনা হায়খি, দুইং বিজিনেস রেঙ্কিংদা হাইথরকপগী মরম অমদি শেঞ্জা-থুমজা অসিনি। মতাং অসিদা, মহাক্না মতম অদুদা কোয়লা, সি দব্লিউ জি অমসুং স্পেক্ত্রম য়াওনা হেদলাইনশিংদা য়াওখিবা ৱাথোকশিং পনখি। মহাক্না হায়খি, কেন্দ্র সরকারগী জন ধন য়োজনাগী মখাদা বেঙ্ক একাউন্ত ক্রোর ৩৪ হাংদোক্লে। হায়রিবা একাউন্তশিং অসি আধার নম্বরশিং অমসুং মোবাইল নম্বরশিংগা শম্নরে। ঙসিদি য়াইফ-থৌরাংগী স্কিম ৪২৫রোমগী কান্নবশিং হায়রিবা বেঙ্ক একাউন্তশিং অসিদা হকথেংননা হাপচিল্লে। বেনিফিসরশিংদা হকথেংননা লুপা ক্রোর লাখ ৬ হাপচিল্লে। থৌরাং অসিগী মখাদা শাশিন্নবা বেনিফিসরী ক্রোর ৮ লৌথোক্লে, লুপা ক্রোর লাখ ১.১ কনবা ঙম্লে। প্রধান মন্ত্রীনা হায়খি, হোস্পিতালগী একাউন্তা হকথেংননা শেন পীশিনবা মরম্না আসুশ্মান ভারত স্কিমদা শেন লান্না শীজিন্নবগী ৱাফম লৈতে। বেনিফিসরীশিং আধার কার্দশিং লৈরি অমসুং ২০১৫গী সোসিও-ইকোনোমীক সর্ভেদা য়ুম্ফম ওইরগা খনখৎপনি। লৌমী ক্রোর ১২ রোম হকথেংননা শেন ফংগদৌরিবা পি এম কিসান সম্মান নিধীদা শেন লান্না শীজিন্নবগী ৱাফম লৈতে। প্রধান মন্ত্রীনা হায়খি, চহি কয়া পন্থদুনা লৈরকপদগী, উত্তর প্রদেসকী বনসাগর দাম অমসুং ঝারখন্দগী মন্দল দামগী চংগদবা শেনফম হেনগৎলে। পুকচেল শেংনা তেক্স পীরিবশিংগী শেনফম থেংথবা অসিদা চাদিং তৌরি। প্রগতি থৌরাংগী মখাদা লুপা ক্রোর লাখ ১২ হেনবগী প্রোজেক্তশিং খুমাং চাউশিনবগী মতাংদা মহাক মশামক্না অমুক হন্না য়েংশিল্লি। অৱাং-নোংপোক্তা থেংথবা প্রোজেক্ত কয়া লৈরি। নোংপোক ভারতকী শরুকশিংদা ভারতনা অখন্নবা মীৎয়েং চংলি। থবক পীবগী মতাংদা প্রধান মন্ত্রীনা হায়খি, হৌজিক ভারত অসি য়াংনা চাউখৎলক্লিবা অচৌবা ইকোনোমী অমা ওইরে; এফ দি আই ৱাংলে, লায়রবা হন্থরক্লে, মালেমগী পাউদমশিংগী মতুংইন্না ইনফ্রাস্ত্রকচর শেমগৎপা অসি হান্নদগী হেন্না য়াংনা পায়খৎলে অমসুং তুরিজম ফিবম ফগৎলে। হায়রিবা পুম্নমক অসি থবক ফংবগী খুদোংচাবশিং য়াওদনা পাংথোকপা ঙম্লোই। মহাক্না প্রোফেস্নেলশিং মশিং হেনগৎলকপা অমসুং গারীশিং য়োনবা হেনগৎলকপদগী মতাংদা পনখি। মহাক্না হায়খি, প্রধান মন্ত্রী মুদ্রা য়োজনাগী মখাদা ইন্ত্রপ্রিনর লাখ ৭ হেনবদা লুপা ক্রোর লাখ ৭গী লোন পীখ্রে। মসিনা থবক ফংবা হেনগৎহল্লগনি। ই পি এফ ও সবস্ক্রাইবর মশিং হেনগৎলে। প্রধান মন্ত্রীনা হায়খি, অনৌবা ভারত অমা শেমগৎপদা মীদিয়াগী থৌদাং য়াম্না মরুওই অমসুং মসিনা অফবা খুন্নাই অমা শেমগৎলি।
পন্দিত দীনদয়াল উপাধ্যয়গী পুন্য তিথি লাকপদা প্রধানমন্ত্রীনা মহাকপু নৌহৌনা নিংশিংখ্রে

পন্দিত দীনদয়াল উপাধ্যয়না লৈখিদবা নুমীৎনা লাকপদা প্রধানমন্ত্রী শ্রী নরেন্দ্র মোদীনা মহাকপু নৌহৌনা নিংশিংখ্রে । প্রধানমন্ত্রীনা হায়খি, “পন্দিত দীনদয়াল উপাধ্যয়বু মহাক্কী পুন্য তিথিনা লাকপদা নৌহৌনা নিংশিংজরি । লাইর চুদৎনরবা অমসুং ঐখোয়গী খুঙ্গংশিংগীদমক মহাক্না পাংথোকপীরম্বশিং অদুনা ঐখোয়গী পুক্নিং থৌগৎপীরি ।”
মন্ত্রীমন্দলনা নোর্থ-ইস্ত ইন্দস্ত্রীয়েল দিবেলপমেন্ত স্কিম (এন ই আই দি এস) ২০১৭কী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইং ২০২০গী মার্চ ফাওবগী ফাইনান্সিয়েল আউৎলে লুপা কোতি ৩০০০গা লোইননা নোর্থ-ইস্ত ইন্দস্ত্রীয়েল দিবেলপমেন্ত স্কিম (এন ই আই দি এস) ২০১৭কী অয়াবা পীখ্রে। এন ই আই দি এস অসি হেন্না চাউবা আউৎলে অমগা লোয়ননা মমাংগী স্কিম অনি অদুগী মখাদা কোনশিল্লিবা ইন্সেন্তিবশিং অদুগী কম্বিনেসন অমনি। মচা খাইনা তাক্লিবশিং: অৱাং নোংপোক রাজ্যশিংদা এমপ্লোইমেন্ত প্রমোৎ তৌনবা, সরকার অসিনা স্কিম অসিগী খুত্থাংদা মরুওইনা এম এস এম ই সেক্তরদা পুক্নিং থৌগৎলি। সরকার অসিনা স্কিম অসিগী খুত্থাংদা এমপ্লোইমেন্ত জেনরেৎ তৌনবা অকক্নবা ইন্সেনতিবশু পীরি। ভারত সরকারগী অমা নত্রগা অমদগী হেনবা অতোপ্পা স্কিমশিংগী কানবা লৌরিবা মতিক চাবা ইন্দস্ত্রীয়েল য়ুনিৎ পুম্নমক্না স্কিম অসিগী অতোপ্পা কম্পোনেন্তশিংগী কানবা অদুশু ফংলগনি। স্কিম অসিগী মখাদা সিক্কিম য়াওনা অৱাং নোংপোক রাজ্যশিংদা লিংবা অনৌবা ইন্দস্ত্রীয়েল য়ুনিৎশিংদা মখাগী ইন্সেন্তিবশিং অসি ফংহল্লগনি: সেন্ত্রেল কেপিতেল ইনভেস্তমেন্ত ইন্সেন্তিব ফোর এসেস তু ক্রেদিৎ (সি সি আই আই এ সি) য়ুনিৎ খুদিংদা ইন্সেন্তিবকী শেনফম লুপা কোতি ৫গী অপ্পর লিমিৎ অমগা লোইননা প্লান্ত & মেছিনরীদা চাদা ৩০গী ইনভেস্তমেন্ত সেন্ত্রেল ইন্তরেস্ত ইন্সেন্তিব (সি আই আই) য়ুনিৎ অদুনা কমর্সিয়েল প্রদক্সন হৌবা নুমীৎ অদুদগী অহানবা চহি ৫গী ওইনা মতিক চাবা বেঙ্কশিং/ ফাইনান্সিয়েল ইনস্তিত্যুসনশিংগী ৱার্কিং কেপিতেল ক্রেদিৎ এদভান্স চাদা ৩ সেন্ত্রেল কমপ্রিহেন্সিব ইন্সুরেন্স ইন্সেন্তিব (সি সি আই আই) য়ুনিৎ অদুনা কমর্সিয়েল প্রদক্সন হৌবা নুমীৎ অদুদগী অহানবা চহি ৫গী ওইনা বিলদিংগী ইন্সুরেন্স অমসুং প্লান্ত & মেছিনরীদা ইন্সুরেন্স প্রিমীয়ম চাদা ১০০ হন্দোকপা। গুদ্স এন্দ সর্বিস তেক্স (জি এস তি) রিইম্বর্সমেন্ত য়ুনিৎ অদুনা কমর্সিয়েল প্রদক্সন হৌবা নুমীৎ অদুদগী অহানবা চহি ৫গীদমক সি জি এস তি অমসুং আই জি এস তিগী কেন্দ্র সরকারগী সেয়ারগী এক্সতেন্ত অদু ফাওবা রিইম্বর্সমেন্ত ইনকম-তেক্স (আই তি) রিইম্বর্সমেন্ত য়ুনিৎ অদুনা কমর্সিয়েল প্রদক্সন হৌবা নুমীৎ অদুদগী অহানবা চহি ৫গীদমক সেন্তরগী ইনকম তেক্স সেয়ারগী রিইম্বর্সমেন্ত ত্রান্সপোর্ত ইন্সেন্তিব (তি আই) রেলৱেজ/ রেলৱে পি এস য়ুনা হৌজিক পীরিবা সবসিদী য়াওনা ত্রান্সপোর্তেসনগী মমল অদুগী চাদা ২০ ইনলেন্দ ৱাতরৱেজ ওথোরিতী ওফ ইন্দিয়াগী খুত্থাংদা শেম শাবা লোইরবা পোত্থোকশিং পুথোক-পুশিন তৌবগী ত্রান্সপোর্তেসনগী মমল চাদা ২০ খ্বাইদগী নক্নবা এয়ারপোর্ত অদুদগী লৈবাক অসিগী মনুংদা লৈবা এয়ারপোর্ত অমা হেক্তদা আই এ তি এনা অয়াবা পীরবা পোৎতা ত্রান্সপোর্তেসনগী মমলগী চাদা ৩৩ এমপ্লোইমেন্ত ইন্সেন্তিব (ই আই) প্রধান মন্ত্রী রোজগার প্রোৎসাহন য়োজনা (পি এম অর পি ৱাই)দা এমপ্লোয়রগী কন্ত্রীব্যুৎ তৌদুনা সরকারনা পুথোক্লিবা চাদা ৮.৩৩গী এমপ্লোয়ী পেন্সন স্কিম (ই পি এস) অদুগী মথক্তা এমপ্লোয়জ প্রোবিদেন্ত ফন্দ (ই পি এফ)দা এমপ্লোয়রনা কন্ত্রীব্যুৎ তৌরিবা অদুগী চাদা ৩.৬৭ সরকারনা পীরগনি অনৌবা স্কিম অসিনা অৱাং নোংপোক লমদমগী রাজ্যশিংদা ইন্দস্ত্রীলাইজেসন চাওখৎহল্লগনি অমসুং থবক পীবা অমদি শেন্মীৎলোন ফগৎহল্লগনি।
পি.এম.না মোস্কো ৱুশু স্তারস চেমপ্যনশিপ্তা গোল্দ মেদল ফংলকপগীদমক্তা সাদিয়া তারিকপু থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা মোস্কো ৱুশু স্তারস চেমপ্যনশিপ্তা গোল্দ মেদল ফংলকপগীদমক্তা সাদিয়া তারিকপু থাগৎপা ফোংদোকখ্রে। ত্বীত অমদা, প্রধান মন্ত্রীনা হায়খি; “মোস্কো ৱুশু স্তারস চেমপ্যনশিপ্তা গোল্দ মেদল ফংলকপগীদমক্তা সাদিয়া তারিকপু থাগৎপা ফোংদোক্লি। মহাক্কী মাইপাকপা অসিনা নৌনা ইনখৎলক্লিবা এথলেত কয়া অমবু থৌনা হাপকদৌরিবনি। মহাক্না তুংদা হোৎনবা থবক-থৌরমশিংদা খ্বাইদগী হেন্না ফবা ওইরসনু হায়না য়াইফ-পাউজেল পীরি।”
প্রধান মন্ত্রীনা রাজস্থানগী লম্বীদা থোকপা এক্সদেন্ততা মীওইগী পুন্সি মাঙবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা রাজস্থানগী বারমেরদা থোকপা রোদ এক্সদেন্ততা মীওইগী পুন্সি মাঙবদা নুংঙাইতবা ফোংদোকখ্রে। প্রধান মন্ত্রী লোইশঙনা অসুম্না ত্বীত তৌখিঃ “রাজস্থানগী বারমেরদা থোকপা রোদ এক্সিদেন্ত অসি লাইবক থীবনি। থৌদোক অসিদা পুন্সি মাঙখিবা মীওইগী ইমুংগী অৱাবদা ঐহাক্না শরুক য়ারি। অসিগুম্বা অৱাবা মিৎকুপ অসিবু মাইয়োক্না ঙম্নবা ঈশ্বরনা পাঙ্গল পীবা ওইসনুঃ PM”।
২৬/১১ গী মুম্বাইগী থৌদোক্তা লৈখিদ্রবশিংদা প্রধান মন্ত্রীনা  ইকায়খুম্নবা উৎলি

তমথিরবা ২৬/১১ গী মুম্বাইগী থৌদোক্তা লৈখিদ্রবশিংদা প্রধান মন্ত্রী নরেন্দ্র মোদীনা ইকায়খুম্নবা উৎলি । প্রধান মন্ত্রীনা হায়খি, “তমথিরবা ২৬/১১ গী মুম্বাইগী থৌদোক্তা লৈখিদ্রবশিংদা প্রধান মন্ত্রী নরেন্দ্র মোদীনা ইকায়খুম্নবা উৎলি । অৱাবা নংলবা ইমুংশিংগীদমক ঐখোয় অমত্তা ওইনা লেপ্লি । মু্ম্বাইগী এতেক মনুংদা থৌনা ফনা তেরোরিস্তশিং থেংনখিবা ঐখোয়গী থৌনা ফরবা লান্মীশিং অমসুং সেকুরিতি ফোর্সশিংদা লৈবাক অসিনা কোক নোল্লি” ।
প্রধান মন্ত্রী শ্রী নরেন্দ্র মোদী অমসুং য়ুনাইতেদ কিংদমগী প্রধান মন্ত্রী দি রাইৎ ওনরেবল ইলিজাবেথ ত্রসনা তেলিফোন্দা ৱারী শাবা

প্রধান মন্ত্রী শ্রী নরেন্দ্র মোদীনা ঙসি য়ুনাইতেদ কিংদমগী প্রধান মন্ত্রী দি রাইৎ ওনরেবল ইলিজাবেথ ত্রসকা তেলিফোন্দা ৱারী শাখ্রে। পি.এম. মোদীনা পি.এম. ত্রসনা য়ু.কে.গী প্রধান মন্ত্রী ওইনা ওফিস পাইবদা নুংঙাইবা ফোঙদোকখি। মহাক্না ত্রেদ সেক্রেতরী অমসুং ফোরেন সেক্রেতরী ওইনা হন্না পুরম্বা থৌদাংশিংদা ভারত-য়ু.কে.গী নাকল অনিগী ওইবা মরী অসিদা শরুক তমখিবা অদু পি.এম. মোদীনা থাগৎখি। লুচিংবা অনিমক্না ভারত অমসুং য়ু.কে.গী মরক্তা কম্প্রিহেন্সিব স্ত্রেতেজিক পার্তনরশিপ হেন্না মপাঙ্গল কনখৎহন্নবা ফিরেপ লৌখি। লুচিংবা অনিনা রোদমেপ ২০৩০ ইমপ্লিমেন্ত তৌবা, এফ.তি.এ.গী হৌজিক ৱারী শারিবা, দিফেন্স অমসুং সেক্যুরিতীগী তেংবাং পীনবা অমসুং লৈবাক অনিগী মরক্তা লৈরিবা পিপল-তু-পিপলগী মরীশিংদা খুমাং চাওশিল্লিবশিং য়াওনা নাকল অনিগী ওইবা তোঙান-তোঙানবা হীরমশিং খন্নখি। ভারতকী মীয়ামগী মহুৎ শিন্দুনা প্রধান মন্ত্রী মোদীনা হার মেজেস্তী ক্বিন ইলিজাবেথ IIনা লৈখিদবদা য়ু.কে.গী রোয়েল ফেমিলী অমসুং মীয়ামদা থমোয় শেংনা অৱাবা ফোঙদোকখ্রে।
প্রধান মন্ত্রী অমসুং জর্মনীগী ফেদরেল চান্সেলরগী মরক্তা তেলেফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি জর্মনীগী ফেদরেল চান্সেলর দা. এঞ্জেলা মর্কেলগা তেলেফোন্দা ৱারী শানখ্রে। লুচিংবা অনিমক্না হৌজিক চত্থরিবা কোবিদ-১৯ লাইচৎ, মখোয়-মখোয়গী লৈবাকশিংদা ওইরিবা ফিভম, অমসুং হেল্থ ক্রাইসিস অসি থেংননবগীদমক ইন্তর্নেস্নেল কোলাবোরেসনগী মরুওইবগী মতাংদা খন্ন-নৈনখি। মখোয়না লাইচৎ অসিগী মনুংদা দরকার ওইবা হিদাক-লাংথক অমসুং মেদিকেল ইক্বিপমেন্তশিং মরাং কাইনা ফংদবগী মতাংদা মিৎয়েংশিং শেয়র তৌনখি অমদি মসিগা মরী লৈননা তেংবাং পীনবগী লম্বীশিং খঙদোক্নবা য়ানখি। কোবিদ-১৯গী ক্রাইসিস অসি মোদর্ন হিস্তরীদা তর্নিং পোইন্ত অমনি, অমদি মালেমদা গ্লোবেলাইজেসনগী অনৌবা হ্যুমেন-সেন্ত্রিক কনসেপ্ত অমা শেম্ননবা তঞ্জা অমা পীরি হায়বা প্রধান মন্ত্রীগী মিৎয়েংদা জর্মনগী চান্সেলরনা য়ানীংবা ফোংদোকখি। প্রধান মন্ত্রীনা চান্সেলরগী মফমদা মালেমগী মীয়ামগীদমক অরাইবা য়োগ এক্সরসাইজশিং অমসুং ইম্ম্যুনিতী হেঙ্গৎহনবা অয়ুর্বেদিক রেমেদীশিং শন্দোক্নবগীদমক হন্দক্তা লৌখৎলিবা ভারতকী অনৌবা খোংথাংশিংগী মতাংদা পাউদমখি। চান্সেলরনা য়ানীংবা ফোংদোকখি মদুদি অসিগুম্লবা প্রেক্তিসশিং অসিনা হৌজিক লোকদাউনগী ফিভম অসিদা সাইকোলোজিকেল অমসুং ফিজিকেল হেল্থ হেঙ্গৎহনবদা য়াম্না কান্নবা ফংগনি।
কেন্দ্রগী মন্ত্রীমন্দলনা স্কুল ১০০ সৈনিক স্কুল সোসাইতীগা লোয়ননা সরকারগী অমসুং লনাইগী সেক্তরদা এফিলিএসন তৌনবা অয়াবা পীখ্রে

নেস্নেল ইজুকেসন পোলিসী (এন.ই.পি.)গা লোয়ননা মাংজিল থাদুনা, ভারত সরকারনা হৌন-লোনচৎ, লমচৎ-শাজৎ, লৈবাক্কী ওইবা ইথৌদাং অমসুং লৈবাক নিংবগা লোয়ননা মতিক চাবা লুচিংবা অমা ওইবা ঙম্নবা, অঙাংশিংবু জাতি অসিগী সংস্কৃতী অমসুং হেরিতেজতা চাওথোকচবা ঙম্নবা ভেল্যুদা য়ুম্ফম ওইবা এজুকেসন অমা মিয়েং চংনবা ৱারেপ লৌখ্রে। সাইনিক স্কুলগী হান্না লৈরিবা পেতর্ন অসিবু হোংদোক্নবা, ঙসি ইকাই খুম্নজরিবা প্রধান মন্ত্রী শ্রী নরেন্দ্র মোদীনা চেয়র লৌবা কেন্দ্রগী মন্ত্রীমন্দলগী ওইবা মীফম অমা পাংথোক্তুনা দিফেন্স মন্ত্রালয়গী সৈনিক স্কুল সোসাইতীগী মখাদা সৈনিক স্কুল এফিলেত তৌবা হৌদোক্নবগী প্রপোজেল অয়াবা পীখ্রে। হায়রিবা স্কুলশিং অসিগী থবকশিং অসিনা হান্না লৈরম্বা এম.ও.দি.গী সৈনিক স্কুলদগী খেন্নবা অমসুং মশক থোকপা অমা ওইরগনি। অহানবা ফেজদা, এফিলিয়েত পার্তনর ১০০ রাজ্যশিং/এন.জি.ও.শিং/লনাইগী পার্তনরশিংদগী হাপনবা প্রপোজ তৌরি। কান্নবশিং: লৈবাক অসিগী মফম পুম্বদা মীশিং অয়াম্বা য়ৌনবা কোস্ত-ইফেক্তিব ওইবা মওংদা পীবা। সৈনিক স্কুলশিংগী দিমান্দ হেনগৎলক্লিবা অসি থুংহনবা অমসুং মতিক চাবা ফিজিকেল, সাইকো-সোসিএল, স্পিরিচুএল, ইন্তিলেকচুএল, ইমোসনেল অমসুং কোনিতিব দিবলপমেন্ত পীবা। ত্রেনিংগী মতমদা, ত্রেন্নর হাপ্পা, বজেৎ শিল-লাংবা অমসুং শিজিন্নবদা হন্থহনবা, মসিদা নহারোলশিংবু পুন্সিগী খোঙচৎ কয়াদা মগুন লৈবা হেনগৎহনবা। মরিক চুম্বা: সৈনিক স্কুলনা আসা লৈরিবা মমা মপা অমসুং অঙাংশিংগী অফবা মখলগী ভেল্যুদা য়ুম্ফম ওইবা এজুকেসন অমা পীবতা নত্তনা মিলিতরীগী লুচিংবা ওইবা, এদমিনিস্ত্রেতিবকী থবকশিং, জুদিসিএলগী থবকশিং অমসুং অতোপ্পা পুন্সিগী লম্বী হায়বদি সাইন্স, তেক্নোলোজী অমলুং এন্ত্রেপ্রিন্যুরশিংদা খ্বায়গী ৱাংবা থাক্তা ফম অমা কন্দুনা মহৈরোইশিংগী ঙান্থোইরবা পুৱারী অমা শেম্লি। হায়রিবা অসিনা মরম ওইদুনা অনৌবা সৈনিক স্কুলশিং হেন্না হাংদোক্নবগী দিমান্দ লাকপা হেনগৎলক্লি। য়ু.আর.এল. https://sainikschool.ncog.gov.in অসিদা মরুওইবা মচাকশিং অমসুং স্কীম অসিদা চংগদবা; স্তেকহোল্দরগী থৌদাংশিং, হায়বদি দিফেন্স মন্ত্রালয় অমসুং স্কুল মেনেজমেন্ত পীরি। লৈবাক অসিদা লৈরিবা সৈনিক স্কুল ৩৩গী এদমিনিস্ত্রেসনগী এক্সপরিয়েন্স হেনগৎনবা, সৈনিক স্কুল সোসাইতীদা হান্না লৈরম্লবা অমসুং অনৌবা স্কুলশিং এফিলিএসন তৌনবগী থারক্নবা সরকারগী/লনাই সিকুলশিং/এন.জি.ও.শিংদা প্রপোজেল কৌদুনা অনৌবা এফিলেৎ সৈনিক স্কুল ১০০ লিংখৎনবা ৱারেপ লৌখ্রে। স্কীম অসিনা এজুকেসন সেক্তরদা পব্লিক/প্রাইবেত পার্তনরশিপ ফগৎহন্দুনা শক্নাইরবা প্রাইবেত অমসুং সরকারগী স্কুলগী হান্না লৈরম্বা ইনফ্রাস্ত্রকচর শম্নবদা মতেং ওইরগনি অমসুং সৈনিক স্কুলগী মহৈ তম্বা পামজবা আসা লৈজবা অঙাংশিংগী অনৌবা কেপাসিতী অমা ফংলগনি। ২০২২-২৩ একাদেমিক চহি অসিদগী হৌদুনা চাওরাক্না মহৈরোই ৫,০০০ রোম অসিগুম্বা এফিলিয়েত তৌরবা স্কুলশিংদা ক্লাস VIতা মিং চনবা ফংবা য়ানা পারি। হৌজিক্কী ওইনা লৈরিবা সৈনিক স্কুলশিং ৩৩ অসিদা ক্লাস VIতা মহৈরোই ৩,০০০গী কেপাসিতী লৈরি। ইম্পেক্ত: সৈনিক এজুকেসন সিস্তেম্না বোর্দ প্লস করিকল্লমগা লোয়ননা পুনবা অসিনা য়াম্না লিংবা একাদেমিক, ফিজিকেল্লী ফিত ওইবা, কলচরেল ওইবা নিংথিনা খঙবা, হৈ-শিংবা অমসুং মাইকৈ খুংদিংমক খঙ-হৈবা অমা ওইরক্নবা থাজবা লৈরি। স্কুল অসিদগী মহৈরোইশিংনা তুংদা মখোয়না চংজবা লমদা ঙান্থোইনবা পুন্সিগী চংদ্রবা য়াদবা তঙাইফদবশিংদা মিয়েং থম্লি। অসুম্না, থাজবা অমা, য়াম্না হৈ-শিংবা, মল্তি-দাইমেন্সনেল, জাতিগী ওইবা পান্দমশিংদা খ্বায়গী অহানবা ওইনা থম্দুনা মিয়েং থম্লি।
পি.এম.না শিবানি, অঞ্জু, দিব্যা, রধিকা অমসুং নিশাবু বেলগ্রেদতা রেস্তলিং চেম্পিয়নশিপ্তা মেদল ফংলকপদা হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শিবানি, অঞ্জু, দিব্যা, রধিকা অমসুং নিশাবু বেলগ্রেদতা রেস্তলিং চেম্পিয়নশিপ্তা মেদল ফংলকপদা হরাওবা ফোংদোকখ্রে। ত্বীত অমদা, প্রধান মন্ত্রীনা হায়খি; “শিবানি, অঞ্জু, দিব্যা, রধিকা অমসুং নিশাবু বেলগ্রেদতা রেস্তলিং চেম্পিয়নশিপ্তা মেদল ফংলকপদা হরাওবা ফোংদোকচরি। মখোয়না উৎখিবা মশান্না অসি অখন্নবা অমনি অমসুং ভারত শিনবা থুংনা রেস্তলিংবু হেন্না মমিং লৈহনবদা মতেং ওইরগনি”।
কেন্দ্র সরকারনা কিশতৱার অমসুং কার্গিলদা ক্লাউদবর্স্তশিং থোকপগী ফীভম কুপ্না য়েংশিল্লি: পি.এম.

প্রধান মন্ত্রী, শ্রী নরেন্দ্র মোদীনা কেন্দ্র সরকারনা কিশতৱার অমসুং কার্গিলদা ক্লাউদবর্স্তশিং থোকপগী ফীভম কুপ্না য়েংশিল্লি হায়না ফোঙদোকখ্রে। ত্বিৎ অমদা প্রধান মন্ত্রীনা হায়, “কেন্দ্র সরকারনা কিশতৱার অমসুং কার্গিলদা ক্লাউদবর্স্তশিং থোকপগী ফীভম কুপ্না য়েংশিল্লি। শোকহল্লবা মফমশিংদা অঙম্বা মতেং পুম্নমক পীরি। মীপুম খুদিংমক শাফনা অমদি তেক্তা কাইদনা লৈনবা ঐহাক্না থৌনীজরি।”